ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 6 ΣΤΟΝ ΠΡΟΫΠΟΛΟΓΙΣΜΟ ΤΟΥ 2003 - ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΟΜΕΑ - Τομέας III - Επιτροπή

(υποβληθέν από την Επιτροπή)

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων [1], και ιδίως το άρθρο 37,

[1] ΕΕ L 248, 16.09.2002, σ.1.

Η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 6 του προϋπολογισμού για το 2003 για τους λόγους που εκτίθενται στην αιτιολογική έκθεση.

ΠΕΡΙΕΧΟΜΕΝΑ

ΑΙΤΙΟΛΟΓΙΚΗ ΕΚΘΕΣΗ

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΟΜΕΑ

ΑΙΤΙΟΛΟΓΙΚΗ ΕΚΘΕΣΗ

Στις 4 Αυγούστου 2003 οι εθνικές αρχές της Πορτογαλίας ανακοίνωσαν την πρόθεσή τους να υποβάλουν στην Επιτροπή αίτημα προκειμένου να κινητοποιηθεί το Ταμείο Αλληλεγγύης της Ευρωπαϊκής Ένωσης (Ταμείο Αλληλεγγύης) για τις καταστροφές από πυρκαγιές στην Πορτογαλία. Η επίσημη αίτηση παρελήφθη στις 13 Αυγούστου 2003. [Στις 22 Αυγούστου 2003 οι πορτογαλικές αρχές υπέβαλαν ένα συμπληρωματικό φάκελο και στις 10 Σεπτεμβρίου 2003 οι ίδιες αρχές χορήγησαν στην Επιτροπή αναθεωρημένα στοιχεία, τα οποία υπέβαλαν επισήμως την επομένη ημέρα.]

Οι καταστροφές προέρχονται από ένα μεγάλο αριθμό πυρκαγιών δασικών και γεωργικών περιοχών μεγάλων διαστάσεων, λόγω της πολύ υψηλής θερμοκρασίας και της χαμηλής ατμοσφαιρικής υγρασίας. Οι πυρκαγιές προκάλεσαν μέχρι τώρα 18 θανάτους. Εκτιμάται ότι οι πυρκαγιές κατέστρεψαν 362.250 εκτάρια δάσους και 41.200 εκτάρια γεωργικής γης. Η καταστροφή των δασικών και γεωργικών περιοχών προκάλεσε την απώλεια κερδών και μισθών περίπου 45.000 ατόμων, τα οποία έχασαν την ιδιοκτησία τους και την εργασία τους.

Οι υπηρεσίες της Επιτροπής διεξήγαγαν ενδελεχή εξέταση της αίτησης σύμφωνα με τον κανονισμό 2012/2002 [2] και ιδίως τα άρθρα 2, 3 και 4 αυτού. Από την εξέταση προέκυψε ότι η καταστροφή αποτελεί "μείζονα καταστροφή" κατά την έννοια του κανονισμού 2012/2002, αφού οι εκτιμηθείσες ζημίες υπερβαίνουν το εφαρμοζόμενο ανώτατο όριο του 0,6% του ΑΕΠ. Τα σημαντικότερα στοιχεία της αξιολόγησης συνοψίζονται ως εξής:

[2] Κανονισμός του Συμβουλίου (ΕΚ) αριθ. 2012/2002 της 11ης Νοεμβρίου 2002 για την ίδρυση του Ταμείου Αλληλεγγύης της Ευρωπαϊκής Ένωσης, ΕΕ L 311 της 14.11.2002

1. Η ημερομηνία έναρξης των καταστροφών ήταν η 20ή Ιουλίου 2003. Η αίτηση υποβλήθηκε εντός της προβλεπόμενης προθεσμίας των 10 εβδομάδων. Οι καταστροφές ήταν φυσικής προέλευσης και κατά συνέπεια εμπίπτουν στο κύριο πεδίο εφαρμογής του Ταμείου Αλληλεγγύης.

2. Οι άμεσες ζημίες για την Πορτογαλία εκτιμώνται σε 1.227.885,900 εκατ. ευρώ. Επειδή το ποσό είναι μεγαλύτερο του 0,6% του πορτογαλικού ΑΕΠ (δηλαδή υψηλότερο των 718,120 εκατ. ευρώ) η καταστροφή αποτελεί "μείζονα καταστροφή" κατά την έννοια του κανονισμού 2012/2002.

3. Οι επιλέξιμες δαπάνες για τις επείγουσες ενέργειες πρώτης ανάγκης σύμφωνα με το άρθρο 3 παράγραφος 2 του κανονισμού 2012/2002 εκτιμώνται σε 104,270 εκατ. ευρώ και κατανέμονται ανά τύπο ενέργειας. Οι πορτογαλικές αρχές επιβεβαίωσαν ότι οι δαπάνες αυτές αναφέρονται σε ενέργειες που διεξάγονται στην Πορτογαλία.

4. Κατά γενικό κανόνα είναι διαθέσιμη η χρηματοδότηση από τα προγράμματα των διαρθρωτικών ταμείων και το Ταμείο Συνοχής που καλύπτουν την Πορτογαλία, ιδίως για την αναζωογόνηση οικονομικών δραστηριοτήτων και την αποκατάσταση των ζημιών που υπέστη η δημόσια υποδομή, καθώς και για προληπτικά μέτρα ώστε οι καταστροφές αυτές να μην επαναληφθούν στο μέλλον. Η Πορτογαλία προτίθεται να επαναδιαθέσει 182 εκατ. ευρώ από τις πιστώσεις των διαρθρωτικών ταμείων.

5. Σύμφωνα με τις πορτογαλικές αρχές το 10% των επιλέξιμων ενεργειών που αναφέρονται στο σημείο 2 ανωτέρω ήταν ασφαλιστέες. Καμία ασφαλιστική κάλυψη επιλέξιμων ζημιών που αναφέρονται στο σημείο 3 δεν ανακοινώθηκε στην Επιτροπή.

Βάσει των ανωτέρω προτείνεται να γίνει αποδεκτή η αίτηση της Πορτογαλίας και η κινητοποίηση του Ταμείου Αλληλεγγύης.

Χρηματοδοτηση

Ο συνολικός διαθέσιμος ετήσιος προϋπολογισμός για το Ταμείο Αλληλεγγύης ανέρχεται σε 1.000 εκατ. ευρώ (βλέπε άρθρο 4 παράγραφος 2 του κανονισμού 2012/2002). Μόνο το 75% αυτού του ποσού (δηλαδή 750 εκατ. ευρώ) μπορεί να διατεθεί μέχρι την 1η Οκτωβρίου 2003. Επιπλέον, η Επιτροπή έχει ήδη προτείνει στην αρμόδια για τον προϋπολογισμό αρχή να διαθέσει 56,25 εκατ. ευρώ από το Ταμείο Αλληλεγγύης για άλλες υποθέσεις. Τούτο σημαίνει ότι μπορεί να χορηγηθεί μέχρι την 1η Οκτωβρίου 2003 ένα κατ' ανώτατο ύψος ποσό 693,75 εκατ. ευρώ.

Η Επιτροπή είναι της άποψης, αφού η αλληλεγγύη ήταν ο κύριος λόγος για τη δημιουργία του Ταμείου, ότι η βοήθεια από το Ταμείο θα πρέπει να έχει προοδευτικό χαρακτήρα. Τούτο σημαίνει ότι το μέρος της ζημίας που υπερβαίνει το όριο για μείζονες καταστροφές (0,6% του ΑΕΠ ή 3 δισεκατ. ευρώ, οποιοδήποτε και αν είναι το χαμηλότερο ποσό) θα μπορούσε να προκαλέσει υψηλότερη ένταση ενίσχυσης σε σχέση με το μέρος της ζημίας που δεν υπερβαίνει το ανώτατο όριο. Το ποσοστό που εφαρμοζόταν στο παρελθόν για τον ορισμό των πιστώσεων για μείζονες καταστροφές είναι 2,5% της συνολικής άμεσης ζημίας κάτω του ορίου και 6% για τη ζημία άνω του ορίου. Η Επιτροπή προτείνει σ' αυτή την περίπτωση την εφαρμογή των ίδιων ποσοστών.

Οι προτεινόμενες από την Επιτροπή πιστώσεις από το Ταμείο βασίζονται στις πληροφορίες που χορήγησε η αιτούσα.

Κατά συνέπεια, η Επιτροπή προτείνει τη χορήγηση του ακόλουθου ποσού ενίσχυσης ΤΑΕΕ:

>ΘΕΣΗ ΠIΝΑΚΑ>

Αυτό το ποσό ενίσχυσης θα αφήσει άνω του 25% του Ταμείου Αλληλεγγύης Ευρωπαϊκής Ένωσης διαθέσιμο προς χορήγηση κατά το τελευταίο τρίμηνο του έτους.

Οι απαραίτητες πιστώσεις πληρωμών θα διατεθούν με μεταφορά πιστώσεων από άλλα κονδύλια του προϋπολογισμού, την οποία θα προτείνει εγκαίρως η Επιτροπή στην αρμόδια για τον προϋπολογισμό αρχή.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

>ΘΕΣΗ ΠIΝΑΚΑ>

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΟΜΕΑ

Τομέας III - Επιτροπή

ΜΕΡΟΣB

>ΘΕΣΗ ΠIΝΑΚΑ>

ΥΠΟΔΙΑΙΡΕΣΗ B2 - ΔΙΑΡΘΡΩΤΙΚΕΣ ΕΝΕΡΓΕΙΕΣ, ΔΙΑΡΘΡΩΤΙΚΕΣ ΔΑΠΑΝΕΣ ΚΑΙ ΔΑΠΑΝΕΣ ΣΥΝΟΧΗΣ, ΑΛΛΕΣ ΓΕΩΡΓΙΚΕΣ ΚΑΙ ΠΕΡΙΦΕΡΕΙΑΚΕΣ ΕΝΕΡΓΕΙΕΣ, ΜΕΤΑΦΟΡΕΣ ΚΑΙ ΑΛΙΕΙΑ

ΤΙΤΛΟΣB2-4--ΤΑΜΕΙΟ ΑΛΛΗΛΕΓΓΥΗΣ ΤΗΣ ΕΥΡΩΠΑΪΚΗΣ ΕΝΩΣΗΣ - ΚΡΑΤΗ ΜΕΛΗ

>ΘΕΣΗ ΠIΝΑΚΑ>

ΚΕΦΑΛΑΙΟB2-4 0--Ταμείο Αλληλεγγύης της Ευρωπαϊκής Ένωσης - Κράτη μέλη

ΆρθροB2-4 0 0--Ταμείο Αλληλεγγύης της Ευρωπαϊκής Ένωσης - Κράτη μέλη

>ΘΕΣΗ ΠIΝΑΚΑ>

Το παρόν άρθρο προορίζεται για την κάλυψη των πιστώσεων που απορρέουν από την κινητοποίηση του ΤΑΕΕ.